કપિલ સિબ્બલે કહ્યુ, ‘મહાન નેતા (મોદી) એ આપણને નોટબંધી આપી જેના કારણે આપણે જીડીપીનો 1.5 હિસ્સો ગુમાવી દીધો. જો તેઓ કોઈ બીજા દેશમાં હોત તો તેમને રાજીનામુ આપવુ પડત.' તેમણે કહ્યુ, ‘જે રીતે જીએસટી લાગુ કરવામાં આવ્યો તેનાથી બહુ નુકશાન થયુ. જીએસટીને બહુ હડબડાટીમાં લાગુ કરવામાં આવ્યો છે.' સિબ્બલ આટલે જ ના રોકાયા. તેમણે પોલિસી અને જીડીપી મામલે પણ મોદી સરકારને ઘેરી. કપિલ સિબ્બલે કહ્યુ, ‘તેઓ (મોદી) અમારા પર પોલિસી પેરાલિસિસનો આરોપ લગાવતા હતા, પરંતુ આ જ નીતિગત પંગુતા 8.2 ટકા સરેરાશ જીડીપી લઈને આવી જે ભારતના ઈતિહાસમાં ક્યારેય નથી થયુ. તમે વિચારો આજે તો કોઈ પોલિસી પેરીલિસિસ નથી પરંતુ તેમછતા અર્થવ્યવસ્થાની શું સ્થિતિ છે.'